turjo4nis/wikipedia-bn-dump-20250701 huggingface dataset:
মিল্ক (চলচ্চিত্র)

মিল্ক ২০০৮ সালে মুক্তিপ্রাপ্ত একটি জীবনধর্মী চলচ্চিত্র। সমকামী অধিকারকর্মী ও রাজনীতিবিদ হার্ভে মিল্কের জীবন অবলম্বনে ছবিটি নির্মিত হয়েছে। তিনি ক্যালিফোর্নিয়া অঙ্গরাজ্যে জনগণের প্রত্যক্ষ ভোটে নির্বাচিত প্রথম সমকামী।  সান ফ্রান্সিসকো পরিদর্শক বোর্ডের সদস্য হিসেবে মিল্ক দায়িত্ব পালন করেন।  গুস ভ্যান সান্ট ছবিটি পরিচালনা করেছেন ও ডাস্টিন ল্যান্স ব্ল্যাক চিত্রনাট্য লিখেছেন। শন পেন এ চলচ্চিত্রে মিল্ক, জোশ ব্রোলিন পরিদর্শক ড্যান হোয়াইট ও ভিক্টর গার্বার সান ফ্রান্সিসকোর মেয়র জর্জ মসকোনের চরিত্রে অভিনয় করেন।

মিল্কের জীবন ও তার গুপ্তহত্যা-পরবর্তী ঘটনাপ্রবাহের উপর ১৯৮৪ সালে একটি তথ্যচিত্র নির্মিত হয়। এর নাম হলো "দি টাইমস অব হার্ভে মিল্ক।" চলচ্চিত্রটি সেরা তথ্যচিত্র বিভাগে একাডেমি পুরস্কার ও সানড্যান্স চলচ্চিত্র উৎসবে বিশেষ জুরি পুরস্কার পায়। র‍্যান্ডি শিটের ১৯৮২ সালে প্রকাশিত মিল্কের জীবনীগ্রন্থ দ্য মেয়র অব কাস্ত্রো স্ট্রিট অবলম্বনে উক্ত তথ্যচিত্রটি নির্মাণ করা হয়। ১৯৯০ এর দশকে ছবির জন্য বিভিন্ন রকম চিত্রনাট্য প্রণয়নের কথা চিন্তা করা হয়। কিন্তু ২০০৭ এর আগে নানাবিধ কারণে এর নির্মাণকাজ শুরু হতে পারেনি । কাস্ত্রো স্ট্রিট-সহ সান ফ্রান্সিসকোর বিভিন্ন জায়গায় ছবিটির দৃশ্যায়ন হয়। এর মধ্যে মিল্কের দোকান কাস্ত্রো ক্যামেরাও রয়েছে।

ছবিটি বহুল প্রশংসিত হয়। পেনের অভিনয়, ভ্যান সান্টের পরিচালনা ও চিত্রনাট্যের জন্য এটি অনেকগুলো পুরস্কার পায়। ৮১তম একাডেমি পুরস্কার চলচ্চিত্র উৎসবে এটি সেরা চলচ্চিত্রসহ আটটি বিভাগে মনোনয়ন লাভ করে। সেরা অভিনেতা ও সেরা চিত্রনাট্য- এ দুই বিভাগে ছবিটি অস্কার লাভ করে।

কাহিনীসংক্ষেপ

১৯৫০ ও ১৯৬০ এর দশকে সমকামী পানশালায় পুলিশ আক্রমণ চালায়। ছবিতে প্রথমে এর ফুটেজ দেখানো হয়। তারপরেই আরেকটি ফুটেজ প্রদর্শিত হয়। ডায়ানে ফেইনস্টাইন ১৯৭৮ সালের ২৭ নভেম্বর ঘোষণা করছেন, হার্ভে মিল্ক ও মেয়র জর্জ মসকোনকে হত্যা করা হয়েছে।  নয় দিন পূর্বে মিল্ককে তার দানপত্র লিখতে দেখা যায়।  তারপর ছবিতে ১৯৭০ এর দশকের ঘটনাবলি দেখা যায়। নিউ ইয়র্ক সিটিতে ৪০তম জন্মদিনে মিল্ক ও তার প্রেমিক স্কট স্মিথের সাক্ষাৎ হয়।

জীবন নিয়ে অসন্তুষ্টি এবং পরিবর্তনের প্রয়োজন অনুভূত হওয়ায় মিল্ক ও স্মিথ সান ফ্রান্সিসকো শহরে গমন করেন। ইউরেকা উপত্যকায় তারা কাস্ত্রো ক্যামেরা খুলেন।  তাদের বসবাস "দি কাস্ত্রো" নামে একটি সমকামী এলাকায় ছিল। আইরিশ-ক্যাথলিকদের কাছে বিরোধিতার সম্মুখীন হয়ে সে সমকামী রাজনৈতিক কর্মী হওয়ার সিদ্ধান্ত গ্রহণ করেন। স্মিথ মিল্কের ব্যবস্থাপক হওয়ার সিদ্ধান্ত নিলেও রাজনীতির প্রতি মিল্কের অতি আগ্রহ দেখে সে তাকে ছেড়ে চলে যায়।

তথ্যসূত্র

বহিঃসংযোগ

 
 Film's script
 "Van Sant Gives Castro a 'Milk' Bath"—CineSource article on film production in SF's Castro district
 
 
 
 
 
  Ann Hornaday, "The 34 best political movies ever made" The Washington Post Jan. 23, 2020), ranked #30

ইংরেজি ভাষার চলচ্চিত্র
মার্কিন চলচ্চিত্র
২০০৮-এর চলচ্চিত্র
এলজিবিটিকিউ সম্পর্কিত নাট্য চলচ্চিত্র
মার্কিন রাজনৈতিক নাট্য চলচ্চিত্র
নিউ ইয়র্ক শহরের পটভূমিতে চলচ্চিত্র
সত্য ঘটনা অবলম্বনে রাজনৈতিক চলচ্চিত্র
মার্কিন এলজিবিটিকিউ সম্পর্কিত চলচ্চিত্র
সান ফ্রান্সিস্কোর পটভূমিতে চলচ্চিত্র
সান ফ্রান্সিস্কোতে ধারণকৃত চলচ্চিত্র
বিবাচনকৃত চলচ্চিত্র
মার্কিন জীবনীমূলক নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
ড্যানি এলফম্যান সুরারোপিত চলচ্চিত্র
১৯৭০-এর দশকের পটভূমিতে চলচ্চিত্র
১৯৭৮-এর পটভূমিতে চলচ্চিত্র
সমকামী পুরুষ সম্পর্কিত চলচ্চিত্র
ইউনিভার্সাল পিকচার্সের চলচ্চিত্র
২০০০-এর দশকের মার্কিন চলচ্চিত্র
শাহাদাত হোসেন (ক্রিকেটার, জন্ম ২০০২)

শাহাদাত হোসেন (জন্ম ৪ ফেব্রুয়ারি ২০২০) হচ্ছেন একজন বাংলাদেশী ক্রিকেটার ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়। ২৬ নভেম্বর ২০২০ তারিখে ২০২০-২১ বঙ্গবন্ধু টি২০ কাপ প্রতিযোগিতায় বেক্সিমকো ঢাকার হয়ে টি২০ ক্রিকেটে অভিষেক করে। টুয়েন্টি২০ অভিষেকের পূর্বে ২০২০ অনূর্ধ্ব-১৯ ক্রিকেট বিশ্বকাপ স্কোয়াড-এ তার নাম অন্তর্ভুক্ত করা হয়। অনূর্ধ্ব-১৯ বিশ্বকাপের ফাইনালের পূর্বে নকআউট ম্যাচের খেলায় ৪০ বলে অপরাজিত ৭৪ রান করে দলের জয়ে অসামান্য অবদান রাখেন তিনি।

আন্তর্জাতিক কর্মজীবন 
২০২৩ সালের জুনে, আফগানিস্তানের বিপক্ষে টেস্ট সিরিজের জন্য তিনি টেস্ট দলে প্রথম আন্তর্জাতিক ডাক পেয়েছিলেন।

তথ্যসূত্র

বহিঃসংযোগ 
 

২০০২-এ জন্ম
জীবিত ব্যক্তি
বাংলাদেশী ক্রিকেটার
চট্টগ্রাম থেকে আগত ক্রিকেটার
চট্টগ্রাম বিভাগের ক্রিকেটার
২০২২ এশিয়ান গেমসের পদক বিজয়ী
২১শ শতাব্দীর বাংলাদেশী পুরুষ ক্রীড়াবিদ
সুরেন্দ্রনাথ ঘোষ

সুরেন্দ্রনাথ ঘোষ (১১ ডিসেম্বর, ১৮৬৮ —২৮ নভেম্বর, ১৯৩২) বাংলার নাট্যজগতে 'দানীবাবু' নামে সমধিক প্রসিদ্ধ অভিনেতা।

জন্ম ও প্রারম্ভিক জীবন

সুরেন্দ্রনাথের জন্ম ব্রিটিশ ভারতের কলকাতায় ১৮৬৮ খ্রিস্টাব্দের ১১ ই ডিসেম্বর। পিতা বাংলার নাট্যজগতের কিংবদন্তি নাট্যাচার্য গিরিশচন্দ্র ঘোষ এবং মাতা প্রমদাসুন্দরী দেবী। ছোটবেলাতেই থিয়েটারের নেশায় বখাটে ছেলেদের সাথে মিশে থিয়েটারের দল খোলেন। দশ বৎসর বয়সেই থিয়েটারে ঢোলক বাজাতেন। তাই পড়াশোনা তেমন করেন নি। তবে ছবি আঁকায় তার আগ্রহ দেখে গিরিশচন্দ্র আর্ট স্কুলে ভরতি করান। কিন্তু সে-সব ছেড়ে ব্লাকউডের অফিসে শিক্ষানবিশিতে প্রবেশ করেন আর অপেশাদার নাট্যদলে অভিনয়  করতে থাকেন এবং খ্যাতিও অর্জন করেন। হঠাৎ তিনি এক তরুণী বিধবাকে বিবাহ করেন। শেষে অর্থাভাবে উৎশৃঙ্খলতা শুরু করেন। শেষে তার পিসিমার অনুরোধে  সে সময়ের বিখ্যাত অভিনেতা অমৃত মিত্র তাঁকে  স্টার থিয়েটারে এবং পিতার অজ্ঞাতসারে অভিনয় শিক্ষা দিতে থাকেন। এই সময়ে গিরিশচন্দ্র 'চণ্ড' নাটকের মহলা দিচ্ছিলেন। ড্রেস রিহার্সালের সময় অমৃত মিত্র সুরেন্দ্রনাথকে রঘুনাথের ভূমিকায় গিরিশচন্দ্রের সামনে উপস্থিত করান। সেই থেকেই সুরেন্দ্রনাথের খ্যাতি শুরু।

অভিনয় জীবন

বিংশ শতকের প্রাক্কালে কলকাতার সব নাট্যমঞ্চেই সুরেন্দ্রনাথ অভিনয় করেছেন। বঙ্গভঙ্গ আন্দোলনের সময় সিরাজের ভূমিকায় তার প্রাণমাতানো অভিনয়ে দর্শকসমাজ মোহিত হয়। দেশবন্ধু চিত্তরঞ্জন দাশের ইচ্ছায় ১৯১৮ খ্রিস্টাব্দে বন্যার্তদের সাহায্যার্থে দুর্গেশনন্দিনী অভিনীত হয়। সেই নাটকের অভিনয়ে সুরেন্দ্রনাথ 'ওসমান' রূপে ও তারাসুন্দরী 'আয়েষা'র ভূমিকায় অভিনয় করেন ও বিশেষ খ্যাতি অর্জন করেন। বিভিন্ন রসের ভূমিকায় সমান দক্ষতা ছিল তার। মনোমোহন থিয়েটারে অংশীদার ও ম্যানেজার হয়ে লক্ষাধিক টাকা উপার্জন করেন। ১৯২৮ খ্রিস্টাব্দের ২রা অক্টোবর নাট্য মন্দিরে গিরিশ স্মৃতি সমিতির উদ্যোগে "প্রফুল্ল" নাটকে সুরেন্দ্রনাথ 'যোগেশ' ও শিশিরকুমার 'রমেশ' এর ভূমিকায় অভিনয় করে যথেষ্ট দক্ষতা দেখিয়েছিলেন। রঙ্গমঞ্চে এটি ছিল এক ঐতিহাসিক ঘটনা। তিনি আর্ট থিয়েটারে 'পোষ্যপুত্র' নাটকে 'শ্যামাকান্ত'-র ভূমিকায় শেষ অভিনয় করেন।

মৃত্যু

সুরেন্দ্রনাথ ওরফে দানীবাবু ১৯৩২ খ্রিস্টাব্দে ২৮ শে নভেম্বর কলকাতায় প্রয়াত হন।

তথ্যসূত্র 

১৮৬৮-এ জন্ম
১৯৩২-এ মৃত্যু
কলকাতা জেলার ব্যক্তি
বাঙালি মঞ্চ অভিনেতা
বাঙালি নাট্যব্যক্তিত্ব
আমস্টারডাম বিমানবন্দর স্কিপহোল

আমস্টারডাম বিমানবন্দর স্কিপহোল, নেদারল্যান্ডসের প্রধান আন্তর্জাতিক বিমানবন্দর। এটি উত্তর হল্যান্ড প্রদেশের হারলেমার্মির পৌরসভায় আমস্টারডামের দক্ষিণ-পশ্চিমে ৯ কিলোমিটার (৫.৬ মাইল) দূরে অবস্থিত। ২০১২ সালে প্রায় ৭২ মিলিয়ন যাত্রী পরিবহনের মাধ্যমে বিমানবন্দরটি যাত্রীর পরিমাণের দিক দিয়ে এটি ইউরোপের তৃতীয়-ব্যস্ততম বিমানবন্দর এবং বিমান চলাচলের ক্ষেত্রে সবচেয়ে ব্যস্ততম বিমানবন্দর। বার্ষিক ১.৭৪ মিলিয়ন টন পণ্য পরিবহন করে এটি পণ্য পরিবহনের ক্ষেত্রে ইউরোপের চতুর্থ ব্যস্ততম বিমানবন্দরে পরিণত হয়। বিমানবন্দরটি একক-টার্মিনাল ধারণা থেকে নির্মিত: একটি বৃহত টার্মিনাল তিনটি বৃহত প্রস্থান হলে বিভক্ত।

স্কিপহোল হল নেদারল্যান্ডসে কেএলএম ও এর আঞ্চলিক অনুমোদিত কেএলএম সিটিহপার পাশাপাশি কোরেনডান ডাচ এয়ারলাইন্স, মার্টিনএয়ার, ট্রান্সভিয়া ও টিইউআই ফ্লাই নেদারল্যান্ডসের কেন্দ্র। বিমানবন্দরটি ইজিজেটের ঘাঁটি হিসাবেও কাজ করে।

স্কিপহোল ১৯১৬ সালের ১৬ সেপ্টেম্বর একটি সামরিক বিমানবন্দর হিসাবে চালু হয়। প্রথম বিশ্বযুদ্ধের শেষের দিকে স্কিপহোল বিমানবন্দরটির বেসামরিক ব্যবহারের সূচনা ঘটে এবং শেষ পর্যন্ত বিমানবন্দরের সামরিক ভূমিকা পুরোপুরি ভাবে বিলুপ্ত হয়। ১৯৪০ সালের মধ্যে, স্কিপহোল বিমানবন্দরে ৪৫ ডিগ্রি কোণে চারটি অ্যাসফল্ট রানওয়ে ছিল। একই বছর বিমানবন্দরটি জার্মান সেনাবাহিনীর দ্বারা দখল করা হয় এবং তার নামকরণ করা হয়েছিল ফিয়েগারহর্স্ট স্কিপহোল। বোমা ফেলার মাধ্যমে বিমানবন্দরটি ধ্বংস করা হয়, তবে যুদ্ধ শেষে শীঘ্রই এয়ারফিল্ডটি পুনর্নির্মাণ করা হয়। ১৯৪৯ সালে, সিদ্ধান্ত নেওয়া হয়, যে স্কিপহোল নেদারল্যান্ডসের প্রাথমিক বিমানবন্দর হয়ে উঠবে। স্কিপহোল বিমানবন্দরকে ২০২০ সালে পশ্চিম ইউরোপের সেরা বিমানবন্দর হিসাবে ভোট দেওয়া হয়।

ব্যুৎপত্তি 
বিমানবন্দরের মিডিয়া বিভাগের মতে, পঞ্চদশ শতাব্দীতে স্কিপহোল নামটির উদ্ভব হয়। তৎকালীন ভাষায়, এটি নিচু জলাভূমি ("হল" বা "হল") এমন একটি অঞ্চলকে নির্দেশ করে, যেখানে কাঠ (স্কিপ) উত্তোলন করা যেতে পারে।

বর্ণনা 
স্কিপহোল বিমানবন্দরটি একটি গুরুত্বপূর্ণ ইউরোপীয় বিমানবন্দর, যা ২০১৭ সালের (২০১৬ সালে দ্বাদশ, ২০১৫, ২০১৪ এবং ২০১৩ সালে ১৪তম এবং ২০১২ সালে ১৬তম) মোট যাত্রী সংখ্যা অনুযায়ী ইউরোপের তৃতীয় ব্যস্ততম এবং বিশ্বের একাদশ ব্যস্ততম। এটি আন্তর্জাতিক যাত্রী সংখ্যা অনুযায়ী বিশ্বের পঞ্চম ব্যস্ত এবং পণ্য পরিবহনের ক্ষেত্রে বিশ্বের ষোড়শ ব্যস্ততম হিসাবেও স্থান পেয়েছে। ২০১৬ সালে ৬,৩৬,২৫,৬৬৪ জন যাত্রী বিমানবন্দর দিয়ে চলাচল করেছে।

তথ্যসূত্র 

উত্তর হল্যান্ডের বিমানবন্দর
১৯১৬-এ প্রতিষ্ঠিত বিমানবন্দর
১৯১৬-এ নেদারল্যান্ডে প্রতিষ্ঠিত
ভোপাল তাবলিগী ইজতেমা

ভোপাল তাবলিগী ইজতেমা হল ভারতের ভোপালে অনুষ্ঠিত একটি বার্ষিক ইসলামি ইজতেমা (ধর্মসভা)।

১৯৪৯ সালে সর্বপ্রথম ভোপালের পুরাতন প্রাচীরযুক্ত শহরের মসজিদ শাকুর খানে এই ইজতেমা অনুষ্ঠিত হয়েছিল। অনুষ্ঠানের পরিধি বাড়ার পরে অনুষ্ঠানের স্থানটি তাজ-উল-মাসাজিদে পরিবর্তন করা হয়। ২০০৫ সাল থেকে প্রচুর জমায়েতের কারণে অনুষ্ঠানস্থল ভোপাল থেকে ১১ কি.মি. দূরে ঘাসিপুরে  স্থানান্তরিত হয়েছে।

কার্যকলাপ 
প্রতি বছর নভেম্বর মাসের শনি,রবি ও সোমবার এই ইজতেমা অনুষ্ঠিত হয়। ২০১৮ সাল থেকে শুক্রবারও যুক্ত হয়েছে। শুক্রবার সকালে ফজরের নামাজের পর থেকে এটি শুরু হয় এবং ধারাবাহিকভাবে বিভিন্ন ইসলামি পণ্ডিত বক্তৃতা উপস্থাপন করেন। যোহর নামাজের পর বিরতি দেওয়া হয়।  সোমবার বিকেলে আখেরি মোনাজাতের মাধ্যমে এটি সমাপ্ত হয়। শনি ও রবিবারে গণবিবাহের আয়োজন করা হয়।

আলেমরা ইসলামি জীবনযাপন ও ছয় নীতিমালা সহ বিভিন্ন বিষয়ে বক্তব্য রাখেন। শেষের দিকে বিশ্বজুড়ে ইসলাম প্রচারের উদ্দেশ্যে জামাত গঠিত হয়। আখেরি মোনাজাতের সময় প্রায় ১০ লক্ষ এবং তিনদিন ব্যাপী প্রায় ৫ লক্ষ লোকের সমাবেশ থাকে।  বিভিন্ন সমাজের লোকেরা এখানে শান্তি আলোচনা শোনার জন্য এবং ইসলাম সম্পর্কে জানতে আসে।

মধ্য প্রদেশ সরকার জামাতদের সুবিধার্থে পার্কিংয়ের পাশাপাশি বিদ্যুৎ, জল সরবরাহ করে এবং নিরাপত্তা নিশ্চিত করে। পশ্চিমাবিশ্ব সহ বিশ্বের বিভিন্ন স্থানের জামাতরা এখানে অংশ নেয়। ইজতেমা কমিটি বিদেশি, বধির ও বোবা মানুষদের জন্য অনুবাদকের ব্যবস্থা করেন।

আরও দেখুন 
 বিশ্ব ইজতেমা (বাংলাদেশের টঙ্গীতে অনুষ্ঠিত)
 তাবলিগ জামাত

তথ্যসূত্র 

তাবলিগ জামাতের ইজতেমা
১৯৪৯-এ ভারতে প্রতিষ্ঠিত
আকাশা (২০১৮-এর চলচ্চিত্র)

আকাশা ২০১৮ সালে নির্মিত একটি সুদানী হাস্যরসাত্মক চলচ্চিত্র। এক সুদানী যোদ্ধার কাহিনী নিয়ে নির্মিত এই চলচ্চিত্রটি রচনা ও পরিচালনা করেছেন হাজোজ কুকা। কুকা এর আগে বেশ কয়েকটি তথ্যচিত্র পরিচালনা করলেও আকাশাই তার প্রথম আখ্যানধর্মী চলচ্চিত্র। ২০১৮ সালের ৩১ আগস্ট ভেনিস চলচ্চিত্র উৎসবে এটি প্রদর্শিত হয়।

প্রেক্ষাপট 
আদনান একজন বিদ্রোহী যোদ্ধা। সে একটি মিগ ফাইটার বিমানকে গুলি করে ভূপাতিত করায় কিছু দিনের জন্য ছুটিতে যাওয়ার অনুমতি পায়। সে যেই একে-৪৭ বন্দুক দিয়ে বিমানটি ভূপাতিত করেছিল সেই বন্দুকটির প্রেমে পড়ে যায় এবং তার নাম রাখে ন্যান্সি। কিন্তু তার প্রেমিকা লিনা তার এই আরেক প্রেম সম্পর্কে খুশি হতে পারেনি। ফলে সে আদনানকে বের করে দেয় এবং দুপুরে একটি গাছের কাছে দেখা করার কথা বলে। আদনান যুদ্ধে ফিরে যাওয়ার পরিকল্পনা করলেও ভুলক্রমে ন্যান্সিকে লিনার বাড়িতে ফেলে আসায় সে যুদ্ধে যেতে পারছিল না। কেননা এতে তাকে শাস্তির সম্মুখীন হতে হবে। তাই সে ন্যান্সিকে পুনরুদ্ধার করার জন্য বিভিন্ন পরিকল্পনা তৈরি করে। পথিমধ্যে তিনি আবসি নামক এক ব্যক্তির সহায়তা পান, যিনি কিনা শান্তিতে বিশ্বাসী।

কুশীলব 
 কামাল রমাদান— আদনান
 একরাম মারকুস— লিনা চরিত্রে
 মোহাম্মদ চাকাদো— আবসি চরিত্রে 
 আবদুল্লাহ আলনূর— ব্লুস চরিত্রে

নির্মাণ 
স্থানীয় যুব কেন্দ্রে নাটক শেখানোর সময় কুকা সুদানের বিখ্যাত দুই অভিনেতা মোহাম্মদ চাকাদো এবং কামাল রমাদানের সাথে দেখা করেন এবং তাদের ছবিতে অভিনয় করানোর সিদ্ধান্ত নেন। তিনি লিনার চরিত্রে অভিনয়ের জন্য একরাম মার্কুসকে নির্বাচিত করেন। কারণ তার বাস্তব জীবনের সাথে চরিত্রটি অনেকটাই মিলে যায়; তিনি বিয়ে করার চেয়ে পড়াশোনা করাকে বেশি প্রাধান্য দিয়েছেন।

মুক্তি 
২০১৮ সালের ৩১ আগস্ট চলচ্চিত্রটি ভেনিস চলচ্চিত্র উৎসবে প্রিমিয়ার করা হয়। পরবর্তীতে ২০১৮ টরন্টো আন্তর্জাতিক চলচ্চিত্র উৎসব এবং ২০১৯ সিডনি চলচ্চিত্র উৎসবে এটি প্রদর্শিত হয়। অভিনেতাদের মধ্যে কামাল রমাদান এবং মোহাম্মদ চাকাদো- এই দুজন উৎসবে অংশ নিতে পারেননি। কারণ উগান্ডা তাদের শরণার্থী স্থিতির কাগজপত্র ছাড়া তাদেরকে প্রস্থানের অনুমতি দিতে অস্বীকার করেছিল। চলচ্চিত্রটি এডিনবার্গের আফ্রিকা ইন মোশনেও প্রদর্শিত হয়েছে।

মূল্যায়ন 

আকশা সমালোচকদের কাছ থেকে মিশ্র পর্যালোচনা পেয়েছে। নন সোলো সিনেমার অ্যালভিস মাইনার্দি লিখেছেন যে স্বল্প বাজেটের চলচ্চিত্র হলেও এটিকে অপছন্দ করা সহজ নয়। সিনেমাটোগ্রাফির মার্টিনা ব্যারন অনুভব করেছিলেন যে, অভিনেতাদের পারফরম্যান্স অনেক সময় চলচ্চিত্রের মানকে নামিয়ে দেয়; তবে পরিচালকের এই অভিষেক দেখে বোঝা যায় যে তার চলচ্চিত্র নির্মাণের প্রতিভা আছে।

চলচ্চিত্রটি ২০১৯ অস্ট্রীয় চলচ্চিত্র উৎসবে বেস্ট ড্রামা লং ইন্টারন্যাশনাল পুরস্কার এবং ২০১৯ ফিল্মফেস্ট ব্রেমেনে জুরি অ্যাওয়ার্ড হিউমার পুরস্কার অর্জন করে।

আরও দেখুন 
 জাবানা!
 আফারিত আল-আসফাল্ট
 আলা কাফ ইফরিত

তথ্যসূত্র

বহিঃসংযোগ 
আনুষ্ঠানিক ওয়েবসাইট 

টরন্টো আন্তর্জাতিক চলচ্চিত্র উৎসবের ওয়েবসাইটে আকাশা 

আরবি ভাষার চলচ্চিত্র
সুদানী চলচ্চিত্র
২০১৮-এর চলচ্চিত্র
২০১০-এর দশকের হাস্যরসাত্মক চলচ্চিত্র
দক্ষিণ আফ্রিকান চলচ্চিত্র
মহানগর রেলওয়ে স্টেশন

মহানগর রেলওয়ে স্টেশন হল ভারতের পশ্চিমবঙ্গ রাজ্যে মালদহ জেলায় অবস্থিত একটি রেলওয়ে স্টেশন। এই স্টেশনটি মহানগর গ্রাম ও তার আশেপাশের এলাকার মধ্যে রেলযোগাযোগ পরিচালনা করে। মহানগর রেলওয়ে স্টেশন ২০০৪ সালে তৈরি করা হয়। গৌড় এক্সপ্রেস ও মালদা টাউন-বালুরঘাট প্যাসেঞ্জার ট্রেন মহানগর স্টেশনে থামে।

তথ্যসূত্র

বহিঃসংযোগ 

মালদা জেলার রেলওয়ে স্টেশন
কাটিহার রেলওয়ে বিভাগ
২০০৪-এ চালু রেলওয়ে স্টেশন
ক্রিস কেননার (যাদুকর)

ক্রিস কেননার খুব নিকট থেকে যাদু দেখানো একজন আমেরিকান  যাদুকর , যিনি ২০ বছরেরও বেশি সময় ধরে ডেভিড কপারফিল্ডের নির্বাহী নির্মাতা হিসাবে উল্লেখযোগ্য। কেনার তার ১৯৯২ সালের টোটাললি আউট অফ কন্ট্রোল বইয়ের জন্যও খ্যাতিযুক্ত, যেখানে তাঁর জনপ্রিয় সমৃদ্ধ সিবিল প্রথম প্রকাশিত হয়েছিল।

তথ্যসূত্র

বহিঃসংযোগ 

 ইউটিউবে ক্রিস কেনার

জীবিত ব্যক্তি
জন্মের বছর অনুপস্থিত (জীবিত ব্যক্তি)
মার্কিন যাদুকর
উজ্জল বিকাশ দত্ত

উজ্জল বিকাশ দত্ত (জন্ম: ১০ আগস্ট ১৯৫৪) একজন বাংলাদেশি সরকারি কর্মকর্তা যিনি মুক্তিযুদ্ধ বিষয়ক মন্ত্রণালয় ও মৎস্য ও প্রাণিসম্পদ মন্ত্রণালয়ের সচিব ছিলেন। তিনি বাংলাদেশ সরকারি কর্ম কমিশনের সদস্য।

প্রারম্ভিক জীবন 
উজ্জল বিকাশ দত্ত ১০ আগস্ট ১৯৫৪ সালে জন্মগ্রহণ করেন।

কর্মজীবন 
উজ্জল বিকাশ দত্ত বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১৮ জানুয়ারি ২০০৯ সাল থেকে ১৯ অক্টোবর ২০১০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব ও ১২ সেপ্টেম্বর ২০১৩ সাল থেকে ৭ অক্টোবর ২০১৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ২৫ জানুয়ারী ২০১৫ সাল থেকে তিনি বাংলাদেশ সরকারি কর্ম কমিশনের সদস্য হিসেবে দায়িত্ব পালন করছেন।

তথ্যসূত্র 

জীবিত ব্যক্তি
১৯৫৪-এ জন্ম
বাংলাদেশের সাবেক সচিব
উই ই চং

উই ই চং (জন্ম ১৯৫২/৫৩) একজন সিঙ্গাপুরের ব্যবসায়ী এবং ২০০৭ সালের এপ্রিল থেকে ইউনাইটেড ওভারসিস ব্যাংকের (ইউওবি) উপ-চেয়ারম্যান এবং প্রধান নির্বাহী (সিইও)।

জীবনের প্রথমার্ধ 
তিনি উই ছো ইও-এর বড় ছেলে.

উইয়ের ব্যবসায় প্রশাসনে স্নাতক ডিগ্রি এবং আমেরিকান বিশ্ববিদ্যালয়, ওয়াশিংটন ডিসি থেকে ফলিত অর্থনীতিতে স্নাতকোত্তর ডিগ্রি রয়েছে।

ক্যারিয়ার 
১৯৭৯ সালে, উই ইউওবি-তে যোগ দিয়েছিলেন, এবং ২০০০ সালে, ডেপুটি চেয়ারম্যান এবং চেয়ারম্যান নিযুক্ত হন।  উই এপ্রিল ২০০৭ সাল থেকে ইউওবির সিইও ছিলেন। 

উই ফার ইস্টার্ন ব্যাংকের ডেপুটি চেয়ারম্যান, সিঙ্গাপুরের অ্যাসোসিয়েশন অফ ব্যাংকস এবং আইবিএফ স্ট্যান্ডার্ড কমিটির সভাপতি এবং সিঙ্গাপুর চাইনিজ চেম্বার অফ কমার্স অ্যান্ড ইন্ডাস্ট্রির সম্মানিত কাউন্সিল সদস্য।

সম্মান 
২০১৩ সালে তিনি পাবলিক সার্ভিস স্টার -এ ভূষিত হয়েছিলেন।

ব্যক্তিগত জীবন 
তাঁর ছেলে উই তেং ওয়েন, যিনি লো এন্ড বিহোল্ড গ্রুপ, একটি খাদ্য ও পানীয় সংস্থা প্রতিষ্ঠা করেছিলেন। 

তার ছোট ছেলে উই তেং চুয়েন একটি জিপি সলিউশন, একটি শক্তি-পরিচালনার পরামর্শ, পরিচালনা করেন।  উভয় পুত্রই "পরিবেশ-বান্ধব লন্ড্রি পরিষেবা" ফর দ্য লাভ অব লন্ড্রি-এর সহ-প্রতিষ্ঠাতা।

তথ্যসূত্র 

১৯৫০-এর দশকে জন্ম
জীবিত ব্যক্তি
সিঙ্গাপুরের ব্যবসায়ী
চীনা ব্যবসায়ী
চীনা বংশোদ্ভূত সিঙ্গাপুরীয় ব্যক্তি
উই বুন তেক

উই বুন টে ( ; ১৮৫০-১৮৮৮) উই বিনের একমাত্র পুত্র এবং উই বিন অ্যান্ড কোং -এর ফার্মের পরবর্তী উত্তরসূরি ছিলেন, যেখানে তিনি ফার্মটির অবস্থান উন্নত ও দৃঢ় করেছিলেন।  তিনি তান তক সেং হাসপাতাল এবং পো লেউং কুকের কমিটিতে দায়িত্ব পালন করেছিলেন। তিনি তান তক সেং হাসপাতালে $ ৪,০০০ অনুদান দিয়েছিলেন, যা প্রায় বিশ বছর ধরে সরকার বিনিয়োগ করেছিল এবং পরে হাসপাতালে তার নামে একটি ওয়ার্ড নির্মাণে ব্যয় করে।  তাকে দয়ালু ও দাতব্য হিসাবে বর্ণনা করা হয়েছিল। উই বুন তেক ৩৮ বছর বয়সে ১৮৮৮ সালের ২২ সেপ্টেম্বর মারা যান। বুন তেক রোডটির নামকরণ করা হয়েছে তাঁর নামে।

তথ্যসূত্র

আরও পড়া 
 সিঙ্গাপুর: পুরানো দিনের ইলাস্ট্রেটেড ম্যাগাজিন পাবলিশিং কোং (হংকং) "সিঙ্গাপুরের বিশেষ স্মারক ইতিহাস সিঙ্গাপুর ট্যাটলারের দশম বার্ষিকীতে প্রকাশিত।" ইলাস্ট্রেটেড ম্যাগাজিন পাবলিশিং কোং, লিমিটেড, 1992 দ্বারা প্রকাশিত,, 9789627093190
 হোম পোর্ট সিঙ্গাপুর: স্ট্রেইটস স্টিমশিপ কোম্পানি লিমিটেডের একটি ইতিহাস, 1890-1965 - পৃষ্ঠা 65 - কেজি ট্রেগনিং - ব্যবসায় ও অর্থনীতি দ্বারা - 1967
 কক্স এবং ওয়াইম্যান, প্রিন্টার, ১৮7878 দ্বারা প্রকাশিত লয়েডের ব্রিটিশ এবং বিদেশী শিপিংয়ের (ফার্ম) রেজিস্ট্রি দ্বারা ব্রিটিশ এবং বিদেশী শিপিংয়ের লয়েডের নিবন্ধ
 আফিম এবং সাম্রাজ্য: society পনিবেশিক সিঙ্গাপুরে চীনা সমাজ, 1800-1910 কার্ল এ ট্রোকির দ্বারা
 ওয়ান হান্ড্রেড ইয়ারস সিঙ্গাপুর: স্যার স্ট্যামফোর্ড রাফেলস দ্বারা এটির ফাউন্ডেশন থেকে স্ট্রেটস সেটেলমেন্টস অফ ক্যাপিটাল অফ ক্যাপিটাল অফ একাউন্ট অফ স্যার স্ট্যামফোর্ড রাফেলস ১৮ ফেব্রুয়ারি ১৮৯৯ থেকে February ফেব্রুয়ারি ১৯৯৯, গিলবার্ট এডওয়ার্ড ব্রুক, সিঙ্গাপুরের একশ বছরের বছরের প্রথম খন্ড, ওয়াল্টার মেকপিস, লেখক: ওয়াল্টার মেকপিস, গিলবার্ট এডওয়ার্ড ব্রুক, রোল্যান্ড সেন্ট জন ব্র্যাডেল, ওয়াল্টার মেকপিস সম্পাদিত, গিলবার্ট এডওয়ার্ড ব্রুক, রোল্যান্ড সেন্ট জন ব্র্যাডেল, জে মুরের দ্বারা প্রকাশিত, ১৯২২
 চীন, জাপান, স্ট্রেইটস সেটেলমেন্টস, মালায়া, বোর্নিও, সিয়াম, ফিলিপাইন, কোরিয়া, ইন্দো-চীন, নেদারল্যান্ডস ইন্ডিজ ইত্যাদির ডিরেক্টরি ও ক্রনিকল 1892 প্রকাশিত
 টান টোক সেনং, অগ্রণী: তাঁর জীবন, সময়, অবদান এবং উত্তরাধিকার লিখেছেন কমলা দেবী ধোরাইসিংম, ধোরাইসিংম এস।
 সিঙ্গাপুর, তখন এবং এখন রে কে। টায়ারস দ্বারা - সিঙ্গাপুর - 1976
 নটিক্যাল ম্যাগাজিন, খণ্ড 163-164 প্রকাশিত 1950
 চুন সান ওয়াং-এর চীনা কপিরানের একটি গ্যালারী - 1963 পৃষ্ঠা 31

১৮৫০-এ জন্ম
১৮৮৮-এ মৃত্যু
সিঙ্গাপুরের ব্যবসায়ী
ইয়ানতো তানতো

ইয়ানতো তানতো (চীনা নাম: চেন জিয়াংহাই, ১৫ এপ্রিল ১৯৫৫ - ২৬ সেপ্টেম্বর ১৯৯৭) একজন ইন্দোনেশীয় ব্যবসায়ী ছিলেন। তিনি ইন্দোনেশিয়ার মেডানে জন্মগ্রহণ করেছিলেন। তিনি সিঙ্গাপুরের গোল্ডেন ইগল গ্রুপের সিইও এবং এশিয়া প্যাসিফিক রিসোর্সস ইন্টারন্যাশনাল হোল্ডিংসের সিইও হিসাবে দায়িত্ব পালন করেছিলেন।  ১৯৯৭ সালে, গারুডা ইন্দোনেশিয়া ১৫২ ফ্লাইটের দুর্ঘটনায় তিনি নিহত হন। তিনি ইন্দোনেশিয়ার ধনী ব্যক্তি সুকান্ত তানতোর ছোট ভাই।

তথ্যসূত্র 

১৯৯৭-এ মৃত্যু
১৯৫৫-এ জন্ম
সিঙ্গাপুরের ব্যবসায়ী
ইন্দোনেশীয় ব্যবসায়ী
জ্যামাইকা জাতীয় ফুটবল দল

জ্যামাইকা জাতীয় ফুটবল দল () হচ্ছে আন্তর্জাতিক ফুটবলে জ্যামাইকার প্রতিনিধিত্বকারী পুরুষদের জাতীয় দল, যার সকল কার্যক্রম জ্যামাইকার ফুটবলের সর্বোচ্চ নিয়ন্ত্রক সংস্থা জ্যামাইকা ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৫ সালের ২২শে মার্চ তারিখে, জ্যামাইকা প্রথমবারের মতো আন্তর্জাতিক খেলায় অংশগ্রহণ করেছে; হাইতির পর্তোপ্রাঁসে অনুষ্ঠিত উক্ত ম্যাচে জ্যামাইকা হাইতিকে ২–১ গোলের ব্যবধানে পরাজিত করেছিল।

৩৫,০০০ ধারণক্ষমতাবিশিষ্ট জ্যামাইকা স্বাধীনতা স্টেডিয়ামে রেগে বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জ্যামাইকার রাজধানী কিংস্টনে অবস্থিত। বর্তমানে এই দলের ম্যানেজারের দায়িত্ব পালন করছেন থিওডোর ওয়াইটমোর এবং অধিনায়কের দায়িত্ব পালন করছেন ফিলাডেলফিয়া ইউনিয়নের গোলরক্ষক আন্দ্রে ব্লেক।

জ্যামাইকা এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৯৮ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে জ্যামাইকা এপর্যন্ত ১৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৫ এবং ২০১৭ কনকাকাফ গোল্ড কাপের ফাইনালে পৌঁছানো।

ইয়ান গুডিসন, রিকার্ডো গার্ডনার, থিওডোর ওয়াইটমোর, লুটন শেল্টন এবং ড্যারেন ম্যাটকসের মতো খেলোয়াড়গণ জ্যামাইকার জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের আগস্ট মাসে প্রকাশিত র‌্যাঙ্কিংয়ে জ্যামাইকা তাদের ইতিহাসে সর্বপ্রথম সর্বোচ্চ অবস্থান (২৭তম) অর্জন করে এবং ২০০৮ সালের অক্টোবর মাসে প্রকাশিত র‌্যাঙ্কিংয়ে তারা ১১৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জ্যামাইকার সর্বোচ্চ অবস্থান হচ্ছে ৩৮তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ১২৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
  
 ফিফা-এ জ্যামাইকা জাতীয় ফুটবল দল  
 কনকাকাফ-এ জ্যামাইকা জাতীয় ফুটবল দল  

জ্যামাইকা জাতীয় ফুটবল দল
উত্তর আমেরিকার জাতীয় ফুটবল দল
ক্যারিবীয় জাতীয় ফুটবল দল
জ্যামাইকায় ফুটবল
ওং জে শায়ান

ওং জে শায়ান (চীনা: 黃哲賢; পিনইন: Húang Zhéxián; হাক্কা : ওয়াং ইয়ি শান), (জন্ম ১৭ নভেম্বর ১৯৪৬) ছিলেন কমার্সনেট কমার্সনেট সিঙ্গাপুরের প্রাক্তন-প্রধান নির্বাহী কর্মকর্তা।  তিনি বর্তমানে এমওসি ক্যাপিটাল বেরহাদের সিইও। ওং সিএনএসজি পরামর্শদাতা গ্রুপের পরামর্শক অংশীদার হিসাবে কাজ করছেন।

ব্যবসায়িক উদ্যোগ 
ওং করাচিতে আইটিসিএন এশিয়া সিরিজ (ইনফোকম টেকনোলজিস কমার্সনেট এশিয়ার নামানুসারে) প্রতিষ্ঠা করেছিলেন, এটি ২০০১ সালের মার্চ মাসে প্রথম অনুষ্ঠিত হয়েছিল।

তথ্যসূত্র

বহিঃসংযোগ 
 সিএনএসজির ওয়েব সাইট

১৯৬৪-এ জন্ম
জীবিত ব্যক্তি
সিঙ্গাপুরের ব্যবসায়ী
মালয়েশীয় ব্যবসায়ী
উইলিন লো

উইলিন লো সিঙ্গাপুরের একজন পুনর্বাসনবিদ এবং রন্ধনশিল্পী।  তাঁর ফ্ল্যাগশিপ রেস্তোঁরা, ওয়াইল্ড রকেটকে লো "মোড সিন" বা আধুনিক সিঙ্গাপুরীয় খাবারের বিশেষজ্ঞ হিসাবে বর্ণনা করে।  ডিনার্স ক্লাব ওয়াইল্ড রকেটকে এশীয় শীর্ষ ৫০ রেস্তোঁরার মধ্যে একটি হিসাবে তালিকাভুক্ত করেছে। 

রেস্তোরাঁ শিল্পে প্রবেশের আগে, আট বছর ধরে আইন পেশায় ছিলেন লো।

তথ্যসূত্র 

জীবিত ব্যক্তি
সিঙ্গাপুরের ব্যবসায়ী
সিঙ্গাপুরের আইনজীবী
জেনা তেসেনসোন

জেনা ডেনিস ক্লার্ক তেসেনসোন (১৬ ডিসেম্বর ১৯০৯ - ২৫ জুলাই ১৯৯১) একজন সিঙ্গাপুরের ক্রীড়া কর্মকর্তা ছিলেন। তিনি গার্লস স্পোর্টস ক্লাবের অন্যতম প্রতিষ্ঠাতা ছিলেন।  ২০১৮ সালে তাকে সিঙ্গাপুর উইমেন হল অফ ফেমে অন্তর্ভুক্ত করা হয়েছিল।

তথ্যসূত্র 

১৯৯১-এ মৃত্যু
১৯০৯-এ জন্ম
সিঙ্গাপুরের ব্যবসায়ী
সিঙ্গাপুরী ব্যক্তি

en:Zena Tessensohn
কেনি ইয়াপ

কেনি ইয়াপ কিম লি (চীনা: 叶金利; পিনইন: Yè Jīnlì), “কেনি দি ফিশ” নামে, সিঙ্গাপুরে প্রতিষ্ঠিত শোভাময় মাছের বিশেষজ্ঞ সংস্থা কিয়ান হু কর্পোরেশনের নির্বাহী চেয়ারম্যান। 

ইয়াপ ১৯৯৮ সালে শিল্পোদ্যোগের জন্য সিঙ্গাপুর যুব পুরস্কারে ভূষিত হয়েছিল। তিনি স্প্রিং সিঙ্গাপুরের আন্তর্জাতিক পরিচালন অ্যাকশন পুরস্কার ২০০০ পেয়েছিলেন। ২০০১ সালে বিজনেস উইক কর্তৃক তিনি এশিয়ার ৫০ জন তারকাদের একজন হিসাবে তাঁর নাম ঘোষণা করেছিলেন এবং অন্যান্য প্রশংসার মধ্যে ইয়াঝৌ ঝৌকান ইয়ং চাইনিজ এন্টারপ্রেনার অ্যাওয়ার্ড ২০০২ এবং আর্নস্ট অ্যান্ড ইয়াং সার্ভিসেস এন্টারপ্রেনার অ্যাওয়ার্ড ২০০৩ পেয়েছিলেন।

শিক্ষা 
ইয়াপ ১৯৮৫ সালে সিঙ্গাপুর পলিটেকনিক থেকে মেকানিকাল ইঞ্জিনিয়ারিংয়ে ডিপ্লোমাসহ স্নাতক ডিগ্রি অর্জন করেছিলেন। পরে ওহাইও স্টেট বিশ্ববিদ্যালয় থেকে ব্যবসায় প্রশাসনে প্রথম শ্রেণীর অনার্স ডিগ্রি অর্জন করেন।

উদ্ধৃতি 

 " আমরা জানতাম যে আমরা ছোট মাছ। ছোট মাছকে বাঁচতে একসাথে সাঁতার কাটাতে হয়। আমার চার ভাই এবং দুই ভাতিজাকে ছাড়া আমার মনে হয় না যে কোনও কেনি ইয়াপ থাকত " — কেনি ইয়াপ

তথ্যসূত্র

বহিঃসংযোগ 

 কেনি ইয়াপের ই-বই, দ্য রাইজ অফ অ্যান এশিয়ান এন্টারপ্রিনোয়ার 
 কেনি ইয়াপ - ব্যবসায়িক সপ্তাহের পর্যালোচনা
 কেনি ইয়াপের প্রোফাইল
.

জীবিত ব্যক্তি
সিঙ্গাপুরের ব্যবসায়ী
চীনা বংশোদ্ভূত সিঙ্গাপুরীয় ব্যক্তি
এসটিকে ৪০ এজিএল

এসটিকে ৪০ এজিএল, পূর্বে সিআইএস ৪০ এজিএল  হল একটি ৪০ মিমি স্বয়ংক্রিয় গ্রেনেড লঞ্চার, এটি ১৯৮০ এর দশকের শেষদিকে সিঙ্গাপুরের প্রতিরক্ষা মন্ত্রণালয়ের একটি সংস্থা - সিঙ্গাপুরের চার্টার্ড ইন্ডাস্ট্রিজ (সিআইএস) (বর্তমানে এসটি কাইনেটিকস্ নামে পরিচিত) দ্বারা উৎপাদিত। লঞ্চারটি মূলত সিঙ্গাপুর সশস্ত্র বাহিনী এবং অন্যান্য বেশ কয়েকটি দেশের পুলিশ এবং সুরক্ষা বাহিনী নিযুক্ত করে।

ইতিহাস 
১৯ জুন, ২০০০ সালে, এসটিকে একটি আপগ্রেড কিট প্রকাশের ঘোষণা দেয়, যা ৪০ মিমি স্বয়ংক্রিয় গ্রেনেড লঞ্চার এয়ার-বার্সিং সিস্টেম (৪০ মিমি এজিএল-এবিএস) নামে পরিচিত।  আপগ্রেডগুলিতে বৈদ্যুতিক ফায়ার কন্ট্রোল সিস্টেম, বন্দুক কম্পিউটার, মজল প্রোগ্রামিং কয়েল পাশাপাশি অপটিক্যাল সাইটের ব্যবস্থা রয়েছে।

১৩ ই ডিসেম্বর, ২০১০-তে, কুয়েত প্রতিরক্ষা মন্ত্রণালয় একটি বিবৃতি প্রকাশ করেছে যে সিআইএস ৪০ এজিএল কুয়েত সামরিক বাহিনীর জন্য প্রস্তাবিত হয়েছিল।

নকশা 
এসটিকে ৪০ এজিএলে এম ৩ ত্রিপড, হালকা ওজনের ত্রিপড, একটি লক / ফায়ার মাউন্ট, সফটমাউন্ট, রিংমাউন্ট বা আরডাব্লুএসে লাগানো যেতে পারে। 

এসটিকে ৪০ এজিএলের মার্ক ২ সংস্করণ রয়েছে, যার ওজন মার্ক ১ এর তুলনায় প্রায় ৬ কেজি কম; এটির ব্যারেল অপসারণ সিস্টেম; হ্যান্ডলিং, পারফরম্যান্স, নান্দনিকতা এবং এরগনোমিক্সের উন্নত।  যন্ত্রাংশগুলো যদি বিচ্ছিন্ন করা হয় তাহলে অপারেটিং গ্রুপ, ব্যারেল, রিসিভার গ্রুপ, শীর্ষ কভার গ্রুপ, ট্রিগার গ্রুপ সমন্বিত ইত্যাদি অংশ লক্ষ্য করা যাবে।

ব্যবহারকারী 

 : বাংলাদেশ সেনাবাহিনী দ্বারা ব্যবহৃত।
 
 
 
 
 
 
 : রয়েল পাপুয়া নিউ গিনি কনস্ট্যাবুলারি দ্বারা ব্যবহৃত।
 
 : ফিলিপাইন আর্মি
এবং ফিলিপাইন মেরিন কর্পস দ্বারা ব্যবহৃত।

টীকা

তথ্যসূত্র

বহিঃসংযোগ 

 অফিসিয়াল সাইট

উদ্ধৃতি শৈলীতে পোলিশ ভাষার উৎস (pl)